kombinácie liekov
Užívam antibiotiká Penicilin 750, môžem k tomu Wobenzym 2x10 tabliet denne? Ďakujem.
Dobrý deň,
ďakujeme za Vašu otázku.
Medzi uvedenými liekmi dochádza k stredne závažnej interakcii, kde pri súčasnom užívaní enzýmov (trypsínu v kombináacií s bromelainom a rutozidom) môže dôjsť k zvýšeniu koncentrácie antibiotík v sére a v tkanivách. Pri súčasnom užívaní liečiv sa odporúča sledovať pacienta. V prípade vysokých hladín antibiotika v sére je potrebné úpraviť (resp. znížiť) dávky antibiotika alebo prerušiť liečbu enzýmovým prípravokom.
Pokiaľ lekár pri predpisovaní lieku V PNC 750 o tejto liečbe vedel, zvážil pomer prínosu liečby nad možnými rizikami, odporúčam riadiť sa jeho pokynmi. Pokiaľ lekár, ktorý Vám predpísal liek V PNC 750 nemal o užívaní ostatných liekov informácie, je potrebné upovedomiť ho o tejto skutočnosti.  V prípade, že máte napriek tomu pochybnosti o vhodnosti nastavenej liečby, je potrebné konzultovať danú situáciu s predpisujúcim lekárom.
Prajem pekný zvyšok dňa.
S pozdravom
PharmDr. Patrícia Čečková